ประกาศคณะกรรมการกองทุนเพื่อการศึกษาประกาศคณะกรรมการกองทุนเพื่อการศึกษาเรื่องการกำหนดคุณสมบัติของผู้ขอรับทุน หลักเกณฑ์และเงื่อนไขการขอรับทุนการศึกษาแบบต้องใช้คืนพ.ศ. ๒๕๔๙[๑] อาศัยอำนาจตามความในข้อ๑๕ (๑) ข้อ ๑๗ ข้อ ๑๘ (๒) ข้อ ๑๙ และข้อ ๒๒ของระเบียบกระทรวงการคลังว่าด้วยการบริหารกองทุนเพื่อการศึกษา พ.ศ. ๒๕๔๙คณะกรรมการกองทุนเพื่อการศึกษาจึงขอประกาศคุณสมบัติของผู้ขอรับทุนการศึกษาแบบต้องใช้คืนหลักเกณฑ์และเงื่อนไขการขอรับทุนการศึกษาแบบต้องใช้คืนไว้ ดังต่อไปนี้ข้อ ๑คุณสมบัติของผู้รับทุนการศึกษาแบบต้องใช้คืน นอกจากเป็นผู้มีสัญชาติไทยแล้วต้องเป็นนิสิตหรือนักศึกษาที่สถาบันอุดมศึกษาตอบรับให้เข้าศึกษาโดยผ่านการคัดเลือกตามหลักเกณฑ์ที่สถาบันกำหนดข้อ ๒นิสิตหรือนักศึกษา ผู้มีสิทธิ์ขอรับทุนการศึกษาแบบต้องใช้คืนในปีการศึกษา๒๕๔๙ เริ่มต้นจากชั้นปีที่ ๑ ของหลักสูตรในระดับอุดมศึกษาเท่านั้นข้อ ๓นิสิตหรือนักศึกษา ต้องเป็นผู้ที่ศึกษาอยู่ในสถาบันการศึกษา ระดับการศึกษาและหลักสูตรหรือประเภทวิชา ดังนี้๓.๑สถาบันการศึกษาในสังกัดกระทรวงศึกษาธิการและสถาบันการศึกษาในสังกัดกระทรวงหรือหน่วยงานอื่นของรัฐ๓.๒ศึกษาในระดับอนุปริญญาหรือประกาศนียบัตรวิชาชีพชั้นสูง (ปวส.) หรือเทียบเท่าระดับปริญญาตรีหรือเทียบเท่า โดยในปีการศึกษา ๒๕๔๙ เริ่มต้นจากชั้นปีที่ ๑เท่านั้น๓.๓การจัดหลักสูตรการศึกษา ครอบคลุมการจัดหลักสูตรการศึกษาภายในประเทศทุกหลักสูตรทั้งหลักสูตรปกติ หลักสูตรพิเศษ และหลักสูตรต่อเนื่อง๓.๔นิสิตหรือนักศึกษา มีสิทธิ์ขอรับทุนการศึกษาแบบต้องใช้คืนได้เพียง ๑ หลักสูตรในแต่ละปีการศึกษาเท่านั้นข้อ ๔นิสิตหรือนักศึกษาสามารถขอรับทุนการศึกษาแบบต้องใช้คืนได้ไม่เกินค่าเล่าเรียนที่สถานศึกษาเรียกเก็บแต่ไม่เกินเพดานอัตราค่าเล่าเรียน ดังนี้ระดับปริญญาตรีหน่วย : บาท/ปีการศึกษากลุ่มสาขาวิชาอัตราสูงสุด๑. สังคมศาสตร์ ศิลปศาสตร์ มนุษยศาสตร์ ศึกษาศาสตร์๒. ศิลปกรรมศาสตร์ สถาปัตยกรรมศาสตร์๓. วิศวกรรมศาสตร์ วิทยาศาสตร์และเทคโนโลยี๔. เกษตรศาสตร์๕. สาธารณสุขศาสตร์ พยาบาลศาสตร์ เภสัชศาสตร์๖. แพทยศาสตร์ สัตวแพทยศาสตร์ ทันตแพทยศาสตร์๖๐,๐๐๐๖๐,๐๐๐๗๐,๐๐๐๗๐,๐๐๐๘๐,๐๐๐๑๕๐,๐๐๐ระดับ ปวส.หน่วย : บาท/ปีการศึกษาประเภทวิชา / สาขาวิชา อัตราสูงสุดช่างอุตสาหกรรมหรืออุตสาหกรรมเทคโนโลยีสารสนเทศและการสื่อสารทัศนศาสตร์๓๐,๐๐๐พณิชยกรรมหรือบริหารธุรกิจศิลปหัตถกรรมหรือศิลปกรรมเกษตรกรรมหรือเกษตรศาสตร์คหกรรมหรือคหกรรมศาสตร์อุตสาหกรรมการท่องเที่ยว๒๕,๐๐๐ข้อ ๕สถานศึกษาจะให้นิสิตหรือนักศึกษารับทุนการศึกษาแบบต้องใช้คืนได้ในแต่ละกลุ่มสาขาวิชาตามข้อ ๔ ไม่เกินจำนวนรวมของนิสิตหรือนักศึกษาที่สถานศึกษาได้รับอนุญาตให้รับเข้าศึกษาข้อ ๖ทุนการศึกษาแบบต้องใช้คืนจ่ายตามหลักเกณฑ์และเงื่อนไข ดังต่อไปนี้๖.๑ทุนการศึกษาแบบต้องใช้คืนครอบคลุมค่าใช้จ่ายประเภทค่าหน่วยกิต ค่าธรรมเนียมและค่าใช้จ่ายอื่นที่เกี่ยวข้องกับการศึกษาแต่ไม่รวมถึงค่าหอพักและค่าใช้จ่ายส่วนตัวของนิสิตหรือนักศึกษา โดยกองทุนฯจะจ่ายให้ผู้ขอรับทุนโดยโอนเข้าบัญชีของสถานศึกษาตามที่ได้แจ้งให้แก่กองทุนฯ๖.๒นิสิตหรือนักศึกษา สามารถขอรับทุนได้ตามจำนวนปีของหลักสูตรเท่านั้น๖.๓กรณีที่ผู้ขอรับทุนมีสิทธิเบิกค่าเล่าเรียนจากหน่วยงานของรัฐให้ผู้ขอรับทุนขอรับทุนได้เฉพาะค่าเล่าเรียนส่วนต่างเท่านั้นข้อ ๗สถานศึกษามีหน้าที่แจ้งให้กองทุนฯ ทราบเมื่อนิสิตหรือนักศึกษาเพิกถอนการลงทะเบียนไม่ว่าทั้งหมดหรือบางส่วนหรือเมื่อนิสิตหรือนักศึกษาผู้รับทุนพ้นสภาพการเป็นนิสิตหรือนักศึกษาไปแล้วไม่ว่าด้วยเหตุใด ภายใน ๑๕ วัน นับแต่วันเพิกถอนการลงทะเบียนหรือวันพ้นสภาพตามแบบที่กองทุนฯกำหนดการแจ้งการพ้นสภาพตามวรรคหนึ่งให้นับจากกำหนดระยะเวลาแล้วแต่กรณี ดังนี้(๑)ตาย นับแต่วันที่สถานศึกษารู้หรือควรรู้ถึงการตายของผู้รับทุน(๒)ลาออก นับแต่วันที่ผู้รับทุนลาออก(๓)สถานศึกษามีคำสั่งให้พ้นสภาพข้อ ๘ ในการขอรับทุนครั้งแรกสถานศึกษาต้องจัดให้นิสิตหรือนักศึกษาผู้มีสิทธิรับทุนทำสัญญารับทุนการศึกษาแบบต้องใช้คืนและให้สถานศึกษาตรวจสอบข้อมูลความถูกต้องในสัญญาพร้อมทั้งจัดให้ผู้ที่เกี่ยวข้องลงนามในสัญญาให้ครบถ้วนทั้งนี้การขอรับทุนในครั้งต่อไปผู้ขอรับทุนไม่ต้องทำสัญญาอีกการลงนามในสัญญาให้ปฏิบัติดังต่อไปนี้(๑)ให้ผู้ขอรับทุนการศึกษา ลงนามในช่อง ผู้ขอรับทุน(๒)กรณีที่ผู้ขอรับทุนยังไม่บรรลุนิติภาวะ ให้มีผู้แทนโดยชอบธรรมลงนามในช่อง ผู้แทนโดยชอบธรรม(๓)กรณีที่ผู้ขอรับทุนยังไม่บรรลุนิติภาวะและไม่มีผู้แทนโดยชอบธรรมให้ผู้ปกครองลงนามในช่อง ผู้ปกครอง(๔)ให้ผู้ได้รับมอบอำนาจจากสถานศึกษาตรวจสอบข้อมูลในสัญญาและลงนามรับรองความถูกต้องของสัญญาในช่องผู้รับรอง(๕)กรณีที่ไม่ได้ลงนามต่อหน้าผู้รับมอบอำนาจจากสถานศึกษาให้ผู้รับทุนหรือผู้แทนโดยชอบธรรม หรือผู้ปกครองแล้วแต่กรณีลงนามในสัญญาต่อหน้านายทะเบียนท้องถิ่น หรือข้าราชการระดับ ๔ ขึ้นไปหรือเทียบเท่าหรือผู้ปกครองท้องถิ่นระดับผู้ใหญ่บ้านขึ้นไปโดยให้บุคคลดังกล่าวลงนามรับรองลายมือชื่อในช่อง พยานพร้อมทั้งแนบสำเนาบัตรข้าราชการมาพร้อมกับสัญญาด้วยข้อ ๙เอกสารประกอบการทำสัญญาได้แก่๑.สำเนาบัตรประชาชน สำเนาทะเบียนบ้าน ของผู้ขอรับทุน๒.สำเนาบัตรข้าราชการของพยาน ตามข้อ ๘ (๕)๓.เอกสารอื่นตามที่กองทุนฯ กำหนดข้อ ๑๐ให้ผู้มีอำนาจกระทำการแทนสถานศึกษาทั้งของรัฐและเอกชนไม่ว่าจะเป็นมหาวิทยาลัย สถาบัน วิทยาลัย และโรงเรียนมอบอำนาจช่วงให้บุคคลซึ่งดำรงตำแหน่งรองลงไปหนึ่งระดับในสถานศึกษาคนใดคนหนึ่งหรือหลายคนก็ได้เพื่อดำเนินงานกองทุนและกระทำการแทนสถานศึกษา โดยผู้มอบอำนาจต้องทำเป็นหนังสือแจ้งให้กองทุนฯเพื่อทราบด้วยข้อ ๑๑ประกาศนี้ใช้บังคับตั้งแต่บัดนี้เป็นต้นไปประกาศ ณ วันที่ ๒๔พฤษภาคม พ.ศ. ๒๕๔๙ศุภรัตน์ ควัฒน์กุลปลัดกระทรวงการคลังประธานกรรมการกองทุนเพื่อการศึกษาปริยานุช/ผู้จัดทำ๖ พฤษภาคม ๒๕๕๒ก้องเกียรติ/ผู้จัดทำ๘ มิถุนายน ๒๕๕๒ชุติมา/ปรับปรุง๒๕ พฤษภาคม ๒๕๖๑[๑] ราชกิจจานุเบกษา เล่ม๑๒๖/ตอนพิเศษ ๖๕ ง/หน้า ๘๐/๑ พฤษภาคม ๒๕๕๒